Драги ученици добар дан ,

Др**у**жимо се још данас и следећег понедељка , дајем вам предлоге оцена за крај године и то је то завршавамо са наставом . Следећег понедељка имаћете могућност да поправите оцене ко жели можемо и усмено да се чујемо на VIBER или Wats Up да одговарате али свакако ћете следећег понедељка имати тест из царинских дажбина и увозне калкулације после тог теста ћу вам саопштити све ваше оцене и предлог оцене за крај . Свако ко није задовољан чућемо се усмено да одговарате .

Контролни у пон**е**дељак ће бити у сито време у 19 часова и трајаће 30-45 минута .**Свако ко не буде радио контролни добиће негативну оцену .**

Данас настављамо са овом наставном јединицом и даље се бавимо обрачуном царинских дажбина али ћемо се подсетити и „Увозне калкулације“ коју сте радили кроз предмет „Рачуноводство у трговини“ у другом разреду па се надам да сте нешто запамтили .

* Било да треба да саставите калкулацију за потребе књижења улаза робе или само желите да сагледате колико вас кошта одређена роба коју сте набавили од добављача у иностранству , неопходно је да пажљиво сагледате све трошкове које сте имали приликом увоза робе .
* Преглед трошкова приликом набавке назива се клакулацијом и спада у зависн**е** трошкове набавке .
* Набавка робе из иностранства је компликованија од набавке робе на домаћем тржишту па је и поступак обрачуна набавне вредности сложенији и захтева више пажње и знања .

ФАКТУРНА ВРЕДНОСТ РОБЕ ( то је она вредност која је на фактури добављача)

+

ЗАВИСНИ ТРОШКОВИ НАБАВКЕ ( настали у иностранству)

=

НАБАВНА ВРЕДНОСТ НА ГРАНИЦИ (пре царињења –царинска основица)

+

ЦАРИНА И УВОЗНЕ ДАЖБИНЕ ( царина, акциза, ПДВ који се не може одбити)

+

ЗАВИСНИ ТРОШКОВИ НАБАВКЕ У ЗЕМЉИ

=

НАБАВНА ВРЕДНОСТ РОБЕ У СКЛАДИШТУ

+

РАЗЛИКА У ЦЕНИ

=

ПРОДАЈНА ВРЕДНОСТ без ПДВа

+

ПДВ

=

ПРОДАЈНА ВРЕДНОСТ СА ПДВом

* Набавна вредност робе је збир вредности по којој нам добављач продаје робу ( фактурна вредност) и свих трошкова који настају од момента испоруке до момента пријема робе у магацин
* **У трошкове спадају такозвани :**

1. **Зависни трошкови набавке –превоз , осигурање , претовар , утовар , складиштење , услуга шпедиције , услуга царињења**
2. **Трошкови дажбина – које увозник плаћа приликом увоза а који терете набавку , као што су царина , акциза и такса**

* **ПДВ престваља трошак онда када се не може користити . Ово је увек случај када је увозник ван система ПДВа или када је увозник у систему ПДВа али нема право на одбитак ПДВа**
* Калкулација увоза , односно извоза **јесте обрачун састављен у одређеној форми који треба да покаже пословни резултат појединог увозног или извозног посла**
* **Увозна калкулација се саставља у току реализације увозног посла а са циљем да утврди укупна вредност и појединачне цене увезене робе али и структура увезених вредности и цена , као и утврђивање користи од увозног посла**
* **Увозна калкулација у првом делу садржи опшете податке о послу :**
* **Назив и место добављача**
* **Врсту и количину робе**
* **Паритет**
* **Вредност –франко граница у страној валути и у динарима**
* **Број и датум пријаве о извршеном увозу**
* **Ознаку царине**
* **И у другом делу калкулације су обухваћени елементи обрачуна и то у страној валути и динарима**

Пример **: Према закључку број 90. Трговинско предузеће „Алфа“ Београд увезло је из Мађарске 100 комада мини електричних штеднјака марке „ФАКС“ по цени од 100еура по комаду што укупно износи 10.000 еура**

* Ради обезбеђења плаћања иностраном добављачу увозник је извршио откуп девиза од пословне банке по курсу 84 динара за 1 еуро .
* По налогу трговинског предузећа увозника банка је отворила девизни акредитив иностраном добављачу у износу од 10.000€ што је по курсу уплате износи 840.000 динара .
* Транспортно осигурање робе је плаћено је чеком у износу од 9.800 динара .
* Од иностраног добављача примљена је фактура за купљену робу на 10.000€ као и документација да је послата .
* Од иностраног шпедитера примљена је фактура на износ од 150€ за превоз робе до границе .
* Шпедитерско предузеће испоставља фактуру на 25.000 динара а за трошкове царине фактура гласи на 12.600 динара
* **Према примљеним изводу трошкови отварања акредитива износе 420 динара .Из отвореног акредитива измирена је обавеза према иностраном добављачу а из девизних средстава су измирене остале обавезе у иностранству . Примљен је девизни извод**
* **Роба је примљена . Саставити калкулацију ако је маржа за ову робу 24% и ако је обрачун Пдва по стопи од 18%**

|  |  |  |  |  |  |
| --- | --- | --- | --- | --- | --- |
| **Редни број** | **Елементи калкулације** | **Вредност за 100 комада** | | **Цена за 1 комад** | |
| **Еуро** | **Динари** | **Еуро** | **Динари** |
| **1.** | **Фактурна вредност** | **10.000** | **840.000** | **100** | **8.400** |
| **2.** | **Трошкови транспорта** | **150** | **12.600** | **1,5** | **126** |
| **3.** | **Вредност робе на српској граници(1+2)** | **10.150** | **852.600** | **101,5** | **8.526** |
| **4.** | **Трошкови транспорта** | **300** | **25.200** | **3,0** | **252** |
| **5.** | **Царина** | **150** | **12.600** | **1,5** | **126** |
| **6.** | **Трошкови осигурања** | **116,67** | **9.800** | **1,167** | **98** |
| **7.** | **Трошкови отварања акредитива** | **5** | **420** | **0,05** | **4,2** |
| **8.** | **Набавна вредност увежене робе (3+4+5+6+7)** | **10.721,67** | **900.620** | **107,217** | **9.006,20** |
| **9.** | **Маржа24%** | **3.385,78** | **284.406** | **33.858** | **2.844,06** |
| **10.** | **Продајна вредност увезене робе без ПДВа(8+9)** | **14.107,45** | **1.185.026** | **141,075** | **11.850,26** |
| **11.** | **ПДВ 18%** | **2.539,35** | **213.304,70** | **25,393** | **2.113,05** |
| **12.** | **Продајна вредност са ПДВом (10+11)** | **16.646,80** | **1.398.330,70** | **166,468** | **13.963,31** |

**МАРЖА= Набавна вредност робе \* % марже/100-%марже =900.620\*24/100-24=21.614.880/76=284.406,31**

**Ево сада за вас један кратак задатак :**

**ЗАДАТАК**

Вредност увежене играчке је 100еура

Поштарина је 20 еура

Јединствена царинска стопа је 10% на вредност робе

ПДВ је 20%

Колике су царинске дажбине или колико ће играчка коштати наручиоца ?

У прилогу ћу Вам послати још један задатак и то је довољно за данас.

**Срећан рад!**